CELEX: 31989R2225
Language: el
Date: 1989-07-24 00:00:00
Title: Κανονισμός (ΕΟΚ) αριθ. 2225/89 της Επιτροπής της 24ης Ιουλίου 1989 περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων ( κατηγορία 20 ) καταγωγής Ταϊλάνδης

Avis juridique important

|

31989R2225

Κανονισμός (ΕΟΚ) αριθ. 2225/89 της Επιτροπής της 24ης Ιουλίου 1989 περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων ( κατηγορία 20 ) καταγωγής Ταϊλάνδης  

Επίσημη Εφημερίδα αριθ. L 214 της 25/07/1989 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 2225/89 ΤΗΣ ΕΠΙΤΡΟΠΗΣ  της 24ης Ιουλίου 1989  περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων (κατηγορία 20) καταγωγής Ταϋλάνδης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων τρίτων χωρών (1), όπως τροποποιήθηκε από τον κανονισμό (ΕΟΚ) αριθ. 718/89 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία ορισμένων κλωστοϋφαντουργικών προϊόντων της κατηγορίας 20, καταγωγής Ταϋλάνδης τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις του άρθρου 11 παραγράφος 5 του κανονισμού (ΕΟΚ) αριθ. 4136/86 κοινοποιήθηκε στην Ταϋλάνδη στις 2 Μαΐου 1989, αίτηση διαβουλεύσεων·  ότι, εν αναμονή αμοιβαίας αποδεκτής λύσης οι εισαγωγές στη Γαλλία των προϊόντων της κατηγορίας 20 καταγωγής Ταϋλάνδης υπήχθησαν σε προσωρινό ποσοτικό όριο για την περίοδο από τις 2 Μαΐου έως την 1η Αυγούστου 1989 με τον κανονισμό (ΕΟΚ) αριθ. 1366/89 της Επιτροπής (3)·  ότι, ως αποτέλεσμα των διαβουλεύσεων που διεξήχθησαν στις 6 και 7 Ιουλίου 1989, συμφωνήθηκε να υπαχθούν τα εν λόγω προϊόντα σε ποσοτικό περιορισμό για την περίοδο από τις 7 Ιουλίου έως τις 31 Δεκεμβρίου 1989 και για τα έτη 1990 έως 1991·  ότι, σύμφωνα με τους όρους της παραγράφου 13 του εν λόγω άρθρου 11 η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·  ότι τα εν λόγω προϊόντα, τα οποία έχουν εξαχθεί από την Ταϋλάνδη προς τη Γαλλία μεταξύ της 7 Ιουλίου 1989 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για την περίοδο από τις 7 Ιουλίου έως τις 31 Δεκεμβρίου 1989·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία των προϊόντων καταγωγής Ταϋλάνδης της κατηγορίας που περιλαμβάνεται στο παράρτημα, υπόκεινται στα ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ταϋλάνδη στη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 1366/89 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές αυτών των προϊόντων που αποστέλλονται από την Ταϋλάνδη στη Γαλλία μετά την έναρξη ισχύος του κανονισμού (ΕΟΚ) αριθ. 1366/89 συνεχίζουν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες προϊόντων που αποστέλλονται από την Ταϋλάνδη στη Γαλλία από τις 7 Ιουλίου 1989 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1989. Εντούτοις αυτά τα ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από την Ταϋλάνδη στη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 1366/89·  Άρθρο 3  Ο κανονισμός (ΕΟΚ) αριθ. 1366/89 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 387 της 31. 12. 1986, σ. 42.  (2) ΕΕ αριθ. L 79 της 22. 3. 1989, σ. 6.  (3) ΕΕ αριθ. L 137 της 20. 5. 1989, σ. 9.  ΠΑΡΑΡΤΗΜΑ  1.2.3.4.5.6.7,8 //  //  //  //  //  //  //  // Κατηγορία  // Κωδικός ΣΟ   // Περιγραφή εμπορευμάτων   // Τρίτες  χώρες   // Μονάδες   // Κράτος  μέλος   // Ποσοτικά όρια  από 7 Ιουλίου  έως 31 Δεκεμβρίου 1989   //    //   //   //   //   //   //  // 20   // 6302 21 00  6302 22 90  6302 29 90  6302 31 10  6302 31 90  6302 32 90  6302 39 90   // Πανικά κρεβατιού εκτός από τα πλεκτά   //  // τόνοι   // F  // 772 (1)  Ποσοτικά όρια  από 1 Ιανουαρίου  έως 31 Δεκεμβρίου   // 1.2.3.4.5.6.7.8 //  //  //  //  //  //  // 1990   // 1991   //   //   //   //   // τόνοι   // F   // 1 700  // 1 800   //    //   //   //   //   //   //   //  (1) Μια πρόσθετη ποσότητα Ad hoc 300 τόνων συμφωνήθηκε για το έτος 1989.